**PROIECT DIDACTIC**

**Unitatea de învăţământ**: Școala Gimnazială Nr.1 Gura-Văii

**Data: 2.X.2015**

**Clasa:a IV a**

**Propunator**: Pavilescu Gabriela

**Disciplina:** Educație financiară

**Subiectul lecţiei**:Trocul

**Tipul lecţiei**: dobândire de noi cunoștințe

**Scopul:** însușirea noțiunii de ,,troc” și a rolului acestuia în evoluția comerțului; dezvoltarea capacităților de identificare a situațiilor în care se realizeaza un schimb de produse;

**Obiective operaţionale**

O1:să definească noțiunea de ,,troc”;

O2:să identifice rolul de cumpărător / vânzător deținut într-un schimb de produse;

O3: să descrie un schimb realizat, motivând tranzacția;

O4:să realizeze corespondețe între diferite mărfuri, motivând alegerea;

O5: să participe la un joc de rol, realizând diverse trocuri;

**Resurse**

I. Metodologice

***Strategii didactice***

Metode şi procedee: conversația, observația, explicația, demonstrația, exercițiul, jocul de rol;

Mijloace de învăţământ: fișe, imagini, manualul de educație financiară, auxiliarul, produse realizate de elevi, obiecte reale, fotografii vechi;

Forme de organizare: frontal, grupe, perechi, individual;

II. Forme şi tehnici de evaluare: observarea sistematică, aprecierea verbală, autoevaluarea;

III. Bibliografice:

Manualul ,,Educație financiară –auxiliar curricular. Banii pe înțelesul copiilor (clasele I-IV);

Caietul elevului ,,Educație financiară-auxiliar curricular. Banii pe înțelesul copiilor (clasele I-IV);

Ghidul învățătorului,,Educație financiară. Banii pe înțelesul copiilor, Editura Explorativ, 2013;

**SCENARIU DIDACTIC**

|  |  |  |  |  |  |
| --- | --- | --- | --- | --- | --- |
| Etapele  lecţiei | Conţinut informativ | Strategii didactice | | | Evaluare |
| Metode | Mijloace | Forme de organizare |
| **1.Moment organizatoric** | Elevii se vor pregăti pentru lecție cu materialele necesare; |  | obiectele necesare pentru ora |  |  |
| **2. Captarea atentiei**  **5 min.** | Elevii asculă o povestire relatată de învățător:  ,,Aș dori ca, înainte de a trece la lecția noastră, sa incep cu o povestire reală, din viața mamei mele. Întâmplarea s-a petrecut în urmă cu vreo cincizeci și ceva de ani . Mama mea era așa de vârsta voastră, sau poate puțin mai mare. Pe vremea aceea nu existau bani, așa ca astăzi; nici magazine nu erau. Mama mea își dorea foarte mult o fustă, așa cum văzuse la o prietenă și aproape zilnic o ruga pe bunica mea să-i cumpere și ei o stofă. Deși era singură la părinți, dorința ei nu i se implinea pentru că nu aveau bani. După multe insistențe, bunica a luat o traistă de fasole și a plecat în târg. A dat fasolea unui negustor care avea stofă și așa au făcut schimb de marfă.” | explicația | fotografii vechi | frontală |  |
| **3. Anuntarea subiectului**  **lecţiei noi si a obiectivelor urmarite**  **2min.** | Elevii află tema lecției și obiectivele urmărite pe parcursul orei:  ,,Astăzi despre acest lucru vom vorbi, despre schimbul de mărfuri realizat între oameni și anume despre,,troc”.  Vom citi lecția, vom scoate ideile principale și le vom nota, apoi vom face câteva aplicații practice pentru a înțelege mai bine acest termen care este o noutate pentru noi.” | explicația |  | frontală | evaluarea orală formativă |
| **4.Dirijarea învăţării**  **20min.**  **O1**  **O2**  **O3**  **O4** | Elevii vor nota titlul lecției pe caiete, în timp ce învățătorul scrie la tablă;  Vor deschide manualul și vor citi lecția în lanț;  Se realizează o discuție cu elevii, fixându-se ideile mai importante:  -ce reprezintă ,,trocul”;  -cum a apărut și când;  -evoluția ,,trocului” de-a lungul timpului;  -motivul pentru care schimbul în natură a fost înlocuit;  Elevii vor deschide auxiliarul și vor lucra individual, având ca sarcină realizarea corespondențelor dintre mărfurile celor două coloane. Vor motiva alegerea făcută, ținând seama de prețul produselor.  Sunt formate succesiv două perechi de elevi care să realizeze cu ajutorul unor obiecte reale trocuri ; | explicația  conversația  exercițiul  explicația  joc de rol; | manualul  auxiliarul  obiecte reale | frontală  individual | evaluarea orală formativă  apreciere verbală |
| **5. Obţinerea performanţei**  **15min.**  **O5** | Elevii își vor aminti de la ora de istorie despre faptul că dacii mergeau la Dunăre și îșî vindeau surplusul de cereale, piei, miere și ceară, primind de la negustorii greci untdelemn, podoabe, produse meșteșugărești.  Se vor forma două grupe: dacii și romanii;  Cu ajutorul unor obiecte personale ( cercei, inele, eșarfe, clămițe) , a unor jetoane, materiale pregătite de învățător și aduse special pentru această oră (găleată, mătură, lumânare, saci, borcane, etc), elevii vor simula trocul care se realiza între daci și negustorii greci; | conversația  explicația  joc de rol | jetoane,  obiecte,  materiale,  pânză,  saci,  cereale,  unelte: mătură, sapă, găleată, etc. | grupe | evaluarea orală formativă  apreciere verbală |
| **6.Încheierea activității**  **3 min.** | Elevii vor primi ca temă confecționarea unor bănuți din diverse materiale, explicând că ora următoare cumpărăturile se vor face pe bani; | explicația |  |  |  |